stanford-oval/wikipedia huggingface dataset:
Superman: Shadow of Apokolips

| Superman: Shadow of Apokolips |
| --- | --- |

Kehittäjä:  Infogrames Studios
Julkaisija:  Infogrames
Jakelija:  Warner Bros. Interactive Entertainment
Julkaistu:  PlayStation 2NA 25. syyskuuta 2002EU 15. marraskuuta 2002 Nintendo GameCubeNA 25. maaliskuuta 2003EU 20. toukokuuta 2003
Lajityyppi:  toimintaseikkailupeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  Nintendo GameCube, PlayStation 2
Lisää peliartikkeleitaVideopelien teemasivulla
Infobox OK : 
Superman: Shadow of Apokolips on Infogrames Studiosin kehittämä ja Infogramesin julkaisema toimintaseikkailupeli. Peli on julkaistu syyskuussa 2002 PlayStation 2:lle ja seuraavana vuonna Nintendo GameCubelle. Peli perustuu löyhästi televisiosarjaan Teräsmies.
Pelattavuus

Darkseid tekee yhteistyötä Lex Luthorin kanssa, joka antaa Luthorin haltuun robottiarmeijan. Hän käskee heitä hyökkäämään Metropolisiin ja ympäri maailmaa, sekä tuhoamaan Teräsmiehen.
Pelissä pelaaja seikkailee Teräsmiehellä 14 tason verran tarkoituksenaan tuhota robotit, sekä useita muita vastaan tulevia rikollisia, kuten Livewire, Parasiitti ja Metallo. Teräsmiehellä on käytössään supervoimista jääpuhallus, röntgenkatse, laserkatse ja vahvuus.
Äänirooleissa

| 0 | 1 | 2 |
| --- | --- | --- |
|  Tim Daly  | … |  Clark Kent/Teräsmies   |
|  Dana Delany  | … |  Lois Lane   |
|  Lori Petty  | … |  Livewire   |
|  David Kaufman  | … |  Jimmy Olsen   |
|  Victor Brandt  | … |  professori Emil Hamilton   |
|  George Dzundza  | … |  Perry White   |
|  Clancy Brown  | … |  Lex Luthor   |
|  Lauren Tom  | … |  Angela Chen, Mercy Graves   |
|  Malcolm McDowell  | … |  Metallo   |
|  Kevin Michael Richardson  | … |  Darkseid   |
|  Brian George  | … |  Parasiitti   |
|  Michael York  | … |  Kanto   |
|  Joanna Cassidy  | … |  Maggie Sawyert   |
|  Chad Einbinder  | … |  Medium Interbot, mies siviili   |
|  Gregg Berger  | … |  pieni Interbot, vartija   |
|  Corey Burton  | … |  Interbot johtaja, vanki, vartija   |
Vastaanotto

Peli on saanut GameSpotin arvostelussa arvosanaksi 6.4/10. Peliä kutsuttiin keskinkertaiseksi ja lyhyeksi: pelin läpäisee alle neljässä tunnissa.
Aiheesta muualla

Superman: Shadow of Apokolips MobyGamesissa (englanniksi)
DC-animaatiouniversumi
| --- | --- |
Televisiosarjat:: Batman | Teräsmies | The New Batman Adventures | Batman Beyond | Static Shock | The Zeta Project | Justice League | Justice League Unlimited
Elokuvat:: Batman – Mustan kostajan paluu | Batman ja Pakkasherra | Batman of the Future: Return of the Joker | Batman: Salaperäinen Batwoman
Sarjakuvat:: The Batman Adventures | Superman Adventures | Justice League Adventures | Batman Beyond | Gotham Girls
Internetsarjat:: Gotham Girls
Videopelit:: Batman: The Animated Series | The Adventures of Batman & Robin | Superman | Batman Beyond: Return of the Joker | Batman: Chaos in Gotham | Batman: Gotham City Racer | Batman Vengeance | Superman: Shadow of Apokolips | Justice League: Injustice for All | Superman: Countdown to Apokolips | Batman: Rise of Sin Tzu | Justice League: Chronicles
Tanja Sundell

| Tanja Sundell |
| --- | --- |

Henkilötiedot
Muut nimet:  Tanita
Syntynyt: 1984
Kansalaisuus:  Suomi
Aiheesta muualla
Kotisivu
Tanja Sundell (s. 1984) on suomalainen bikini fitness -kilpaurheilija, malli ja laulaja. Hän on osallistunut 2010-luvulla kauneus-, fitness- ja laulukilpailuihin. Lisäksi Sundell on toiminut juontajana.
Saavutuksia fitness- ja mallikisoissa

7. sija Bikini fitness SM-kilpailussa Nordic Fitness Expo, Lahti, 11.–12.10.2014
2. sija Bikini fitness SM-kilpailussa Nordic Fitness Expo, Lahti, 10.–11.10.2015
1. sija Bikini fitness yleinen sarja, Fitness Classic (EM-karsinta), Helsinki, 2016.
14. sija Women's Bikini Fitness EM 2016
Seiska-lehden Miss Bum Bum -voittaja 2018
Viihdemaailmassa

Sundell on osallistunut useisiin laulukilpailuihin, kuten Tangomarkkinat, The Voice Of Finland, Idols ja X Factor. Nykyään hän toimii turkulaisen eurodance-yhtyeen Atomic Berriesin laulajana Tanita-taitelijanimellä.
Aiheesta muualla

Tanja Sundellin viralliset kotisivut
Atomic Berries -yhtyeen verkkosivut
Acacio Chacón Guerra

Acacio Chacón Guerra (8. kesäkuuta 1884 – 2. maaliskuuta 1978) oli venezuelalainen roomalaiskatolinen arkkipiispa. Hänet vihittiin papiksi 1. marraskuuta 1907 ja nimitettiin Méridan arkkihiippakunnan koadjuuttoriarkkipiispaksi sekä Milevumin titulaariarkkipiispaksi 10. toukokuuta 1926. Piispaksi vihkiminen seurasi 29. elokuuta. Pääkonsekraattorina toimi Antonio Ramón Silva, jota avustivat Tomás Antonio Sanmiguel Díaz ja Enrique María Dubuc Moreno.
1. elokuuta 1927 Chacón Guerrasta tuli Méridan arkkipiispa. Jäätyään eläkkeelle 15. joulukuuta 1966 hän sai nimityksen Scebatianan titulaariarkkipiispaksi, jona hän toimi, kunnes erosi 19. tammikuuta 1971. Hän osallistui Vatikaanin toiseen kirkolliskokoukseen.
Tapiolan kuoro

Tapiolan kuoro on espoolainen lapsi- ja nuorisokuoro. Kuoron perusti Erkki Pohjola vuonna 1963. Tapiolan kuoro on yksi maailman arvostetuimmista lapsikuoroista ja se esittää niin kansanmusiikkia kuin myös hyvin vaativaa 1900- ja 2000-luvun kuoromusiikkia. Kuoro esiintyy aktiivisesti Suomessa ja ulkomailla, ja se on tehnyt kymmeniä levytyksiä. Vuosikymmenten aikana kuoro on tehnyt yli 60 kansainvälistä kiertuetta, joista kolme maailman ympäri.
Tapiolan kuorossa on n. 70 laulajaa, jotka ovat iältään 8–19-vuotiaita ja joista jokainen soittaa vähintään yhtä instrumenttia laulamisen lisäksi. Kuorolle on ominaista luonnollinen äänenkäyttö ja ilmaisu sekä laulun, soiton ja liikunnan monipuolinen yhdistäminen.
Kuoro on toimintansa aikana voittanut useita merkittäviä kuorokilpailuja, mm. BBC:n perustaman ja nykyisin Euroopan yleisradioliitto EBU:n organisoiman arvostetun Let the Peoples Sing -kuorokilpailun pääpalkinnon Silver Rose Bowlin (1971). Vuonna 1996 Tapiolan kuorolle myönnettiin kansainvälisesti merkittävä Unescon Esittävän taiteen palkinto, tuolloin ensimmäistä kertaa musiikin alalle.
Kuoron perustaja Erkki Pohjola johti kuoroa vuoteen 1994 asti, jonka jälkeen johtajana toimi Kari Ala-Pöllänen. Kuoron taiteellisena johtajana on elokuusta 2008 lähtien toiminut Pasi Hyökki, jonka oma taiteellinen ura on alkanut aikoinaan Tapiolan kuoron riveistä. Vuoden 2016 alusta kuoron tuottajan tehtäviä hoitaa Kipinä Productions Oy.
Tapiolan kuoro harjoittelee Espoossa ja sen toimintaa tukee Espoon kaupunki.
Kirjallisuutta

Erkkilä, Tuomas: Pedagogiikka Tapiolan kuorossa ja Kari Ala-Pöllänen yhteistoiminnallisena lapsikuoronjohtajana.  (Väitöskirja. Acta Universitatis Ouluensis, E 134)  Oulu:  Oulun yliopisto, 2013.  ISSN 0355-323X.  ISBN 978-952-62-0228-0.  Teoksen verkkoversio.
Jaantila, Anu: Tapiolan kuoro 50 vuotta.  Helsinki:  Minerva, 2013.  ISBN 978-952-492-803-8.
Pohjola, Erkki – Tuomisto, Matti: Tapiola Sound.  Helsinki:  WSOY, 1992.  ISBN 951-0-18313-X.
Aiheesta muualla

Kuoron kotisivut.
Kipinä Productions.
Tapiolan kuorolle uusi toiminnanjohtaja. (Arkistoitu – Internet Archive) Länsiväylä.
Erkki Pohjola loi maailmankuulun Tapiolan lapsikuoron. Ylen Elävä arkisto.
Tapiolan kuoro hakuteoksessa Uppslagsverket Finland (2012). (ruotsiksi)
Akimine Kamijō

| Akimine Kamijō> 上条明峰.Henkilötiedot |
| --- | --- |
Syntynyt: 13. syyskuuta 1975 (ikä 49) Kanagawan prefektuuri, Japani
Akimine Kamijō (jap. 上条明峰, Kamijō Akimine, s. 13. syyskuuta 1975 Kanagawan prefektuuri, Japani) on japanilainen mangaka.
Kamijō on tunnettu muun muassa mangasarjasta Samurai Deeper Kyo. 
Kamijō on käyttänyt Dōjinshien julkaisuun nimimerkkiä Meika Hatagashira (jap. 伯明華).
Syyrian sisällissota ja ulkomaat

Syyrian sisällissota ja ulkomaat tarkoittaa ulkomaiden vaikutuksia Syyrian sisällissotaan ja Syyrian sisällissodan vaikutuksia ulkomaihin. Näitä ovat muun muassa ulkomaiden antama tuki sodan osapuolille, sodan tuoman epävakauden leviäminen muualle ja maasta tulevat pakolaiset.
Syyrian kansannousu alkoi Tunisian ja Egyptin innoittamana. Länsimaat tuomitsivat kapinan alussa Syyrian hallituksen käyttämät voimatoimet. Kansainväliset ihmisoikeusjärjestöt syyttivät molempia sodan osapuolia erilaisista ihmisoikeusrikoksista.
Arabiliitto yritti 2011 tuloksetta sovitella sotaa, samoin kuin myöhemmin YK. Eri kapinallistahoja ovat tukeneet lähinnä sunnilaiset arabimaat, Turkki ja länsimaat. Bašar al-Assadin johtamaa hallitusta ovat tukeneet näkyvimmin Iran, Venäjä, Hizbollah ja Kiina. Jihadistista Isis-järjestöä ei ole tukenut yksikään maa.
Syyrian sisällissota on aiheuttanut levottomuuksia myös Libanonissa ja osittain edistänyt niitä Irakissa. Pakolaisongelma on näkynyt eniten arabimaissa, mutta myös Euroopassa. Syyriaan on lähtenyt länsimaistakin taistelemaan lähinnä islaminuskoisia kapinallisten riveihin. Osa länsimaista aloittivat vuonna 2014 Isisin vastaiset ilmaiskut, Venäjä ilmaiskuja kaikkia kapinallisia vastaan vuonna 2015.
Ulkovaltojen väliset kiistat

Islamia jakava sunnien ja šiiojen riita, ja maailmanpolitiikassa näkyvä tuttu idän ja lännen välinen jännite näkyvät myös Syyriassa.
Länsimaat vastustivat Assadia

Yhdysvallat ja Euroopan länsimaat vastustivat avoimesti al-Assadin hallitusta sen ihmisoikeusrikkomussyytteiden takia. Yhdysvallat myös pyrki oppositiota tukemalla heikentämään Venäjän ja Iranin vaikutusta Lähi-idässä. al-Assadia vastaan olivat Yhdysvaltain lisäksi Iso-Britannia, Ranska, Saksa, Australia ja Japani. Ranska antoi sodan alussa kapinallisia tukevia lausuntoja. Britannian tiedustelupalvelu antoi Syyrian kapinallisille tietoja
Arabimaat tukivat kapinallisia

Monet sunnalaiset arabivaltiot, muun muassa Saudi-Arabia, Qatar ja Yhdistyneet Arabiemiraatit tukivat julkisesti ja suoraan aseistamalla ja rahoittamalla kapinallisia keväästä 2012 lähtien. Qatar vastusti Syyrian hallitusta, koska tämä esti maasta Turkkiin Syyrian kautta vievän kaasuputken rakentamisen. Arabiliitto salli aseiden viennin Syyrian kapinallisille vuonna 2013.
Syyrian väkivaltaisuuksien pelättiin leviävän muualle Lähi-itään, ja huhtikuussa 2012 väkivaltaisuudet levisivät Turkin puolelle, kun Syyrian hallitus ja kapinalliset ottivat yhteen Turkin rajalla. Libanonissakin käytiin paikallisia taisteluja elokuussa vuonna 2012.
Turkki tuki sunnikapinallisia

Kesäkuussa Syyrian ja Turkin välit kiristyivät entisestään, kun Syyria ampui alas turkkilaisen hävittäjän.. Turkki tuki Syyrian turkmeenikapinallisia. Mutta se vastusti Syyrian kurdeja. Turkki ampui hallitusta tukeneella taistelulennolla olleen venäläisen hävittäjän alas vuonna 2015, koska väitti tämän tunkeutuneen ilmatilaansa. Tämä tulehdutti Venäjän ja Turkin välit.
Venäjä ja Kiina tukivat hallitusta

Suurvalloista Assadia ovat tukeneet Venäjä ja Kiina. Molemmat vastustavat mahdollista Yhdysvaltojen kasvavaa vaikutusvaltaa alueella. Koska Venäjällä oli Syyriassa laivastotukikohta, se vastusti epävakautta maassa, Venäjä aloitti syksyllä ilmaiskut kaikkia kapinallisia vastaan. Maa syytti Turkkia Isisin auttamisesta. Venäjä halusi Isisin ja muun terrorismin vastaista rintamaa.
Iran ja Hizbollah tukivat hallitusta

Shiialainen Iran on tukenut Syyrian hallitusta aseistamalla ja lähettämällä vapaaehtoisia taistelijoita.
Kaikki vastustivat Isis:iä ja Isis vastusti kaikkia

Isis hyökkäsi Irakissa kesällä vallaten siellä laajoja alueita, ja uhaten pirstoa koko maan. Osin Isisin menestys Irakissa perustui Syyriasta tulleisiin taistelijoihin. Vaikka suurvallat ja Lähi-idän valtiot kiistelivätkin Syyrian kohtalosta, ne kaikki vastustivat Isisiä.. Länsimaat alkoivat 2014-2015 hyökätä Isisiä vastaan ilmasta ja erikoisjoukkojen operaatioin. Venäjä aloitti oman hallitusta tukevan ilmaoperaation, joka kohdistui myös Isisiin.
Ulkovaltojen yritykset luoda rauha

Ulkovaltojen yritykset luoda rauha ovat epäonnistuneet toistaiseksi.
Vihreällä merkitty Syyrian opposition tunnustaneet valtiot.
Vihreällä merkityt Turkki ylhäällä ja Saudi-Arabia alhaalla tukevat punaisella merkityn Syyrian kapinallisia. Sininen Iran tukee Syyrian hallitusta. Keltaisella merkitystä Irakista tulee taistelijoita auttamaan kapinallisia, ja vaaleansinisellä merkitystä Libanonista tulee taistelijoita taholtaan auttamaan kapinallisia tai hallitusta.
Punaisella merkityt maat vastustivat hyökkäystä Syyriaan, vihreällä merkityt kannattivat.
Taekwondo kesäolympialaisissa 2020 – miesten 68 kg

Miesten 68 kg painoluokka taekwondossa Tokion olympialaisissa 2020 kilpailtiin 25. heinäkuuta Makuhari Messe Hall A:ssa. Kilpailuun osallistui 17 taekwondoinia.
Turnauksen voitti uzbekistanilainen Ulugbek Rashitov, joka voitti loppuottelussa brittiläisen Bradly Sindenin. Rashitov oli loppuottelussa tappiolla vielä kahdeksan sekuntia ennen ottelun loppua, mutta pystyi voittamaan ottelun. Rashitovin kulta oli Uzbekistanin historian ensimmäinen taekwondosta. Pronssia saavuttivat Hakan Reçber ja Zhao Shuai.
Karsinnat

Viisi urheilijaa valittiin World Taekwondon rankingin perusteella. Yksi urheilija valittiin World Taekwondo Grand Prixin kautta. Näiden jälkeen järjestettiin maanosien omia karsintaturnauksia. Näihin sai osallistua vain sellaiset maat, joiden urheilijoita ei ollut päässyt olympiaturnaukseen korkeintaan yksi rankingin tai Grand Prix'n kautta. Aasiasta, Afrikasta, Euroopasta ja Amerikasta valittiin kaksi urheilijaa ja Oseaniasta yksi urheilija. Näiden lisäksi isäntämaa Japani sai nimetä yhteensä kaksi miesurheilijaa johonkin painoluokkaan, jos muita karsintareittejä pitkin olympiaturnaukseen pääsi alle neljä urheilijaa. Tämän jälkeen kansainvälinen olympiakomitea lähetti neljä kutsua sellaisiin painoluokkiin, joihin Japani ei ollut käyttänyt isäntämaapaikkoja.
| Karsintatapa | Ajankohta | Paikat | Taekwondoin(it) |
| --- | --- | --- | --- |
| Ranking | 9. joulukuuta 2019 | 5 6 |  Lee Dae-hoon (KOR)    Bradly Sinden (GBR)    Zhao Shuai (CHN)    Javier Pérez (ESP)    Jaouad Achab (BEL)    Mirhashem Hosseini (IRI) |
| WT Grand Prix | 6. – 7. joulukuuta 2019 | 1 0 |  |
| Afrikka | 22. – 23. helmikuuta 2020 | 2 |  Abdelrahman Wael (EGY)    Seydou Fofana (MLI) |
| Oseania | 29. helmikuuta 2020 | 1 |  Tom Burns (NZL) |
| Amerikka | 11. – 12. maaliskuuta 2020 | 2 |  Edival Pontes (BRA)    Bernardo Pié (DOM) |
| Eurooppa | 7.–9. toukokuuta 2021 | 2 |  Nedžad Husić (BIH)    Hakan Reçber (TUR) |
| Aasia | 14.–15. toukokuuta 2021 | 2 |  Huang Yu-jen (TPE)    Ulugbek Rashitov (UZB) |
| Isäntämaa/kutsu |  | 2 |  Ricardo Suzuki (JPN)    Abdullah Sediqi (EOR) |
Kilpailu > Karsintakierros

Karsintakierroksella uzbekistanin Ulugbek Rashitov voitti malilaisen Seydou Fofanan 38–17. Rashitov eteni näin 1. kierrokselle eteläkorealaista Lee Dae-hoonia vastaan.
Kilpailu > Keräilyerät

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | 1. kierros | 1. kierros |  |  | 2. kierros | 2. kierros |  |  | Pronssiottelu | Pronssiottelu |
 
 : 
 : 
 : 
|   |  |  |  |  |   |   |  |  |  |  |
|   |  |  |  |  |   |   |  |  |  |  |
|   |  |  |  |  |   Mirhashem Hosseini (IRI)  |  21  |  |  |  |  |
|   |   |   |  |  |   Mirhashem Hosseini (IRI)  |  21  |  |  |  |  |
|   |   |   |  |  |   Lee Dae-hoon (KOR)  |  30  |  |  |  |  |
|   |   Seydou Fofana (MLI)  |  9  |  |  |   Lee Dae-hoon (KOR)  |  30  |  |  |  |  |
|   |   Seydou Fofana (MLI)  |  9  |  |  |  |  |  |  |   |   |
|   |   Lee Dae-hoon (KOR)  |  11  |  |  |  |  |  |  |   |   |
|   |   Lee Dae-hoon (KOR)  |  11  |  |  |  |  |  |  |   Zhao Shuai (CHN)  |  17  |
|   |  |  |  |  |  |  |  |  |   Zhao Shuai (CHN)  |  17  |
|   |  |  |  |  |  |  |  |  |   Lee Dae-hoon (KOR)  |  15  |
|   |  |  |  |  |  |  |  |  |   Lee Dae-hoon (KOR)  |  15  |
 : 
 : 
 : 
 : 
 : 
 : 
 : 
 : 
 : 
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | 1. kierros | 1. kierros |  |  | Pronssiottelu | Pronssiottelu |
 
 : 
 : 
 : 
|   |  |  |  |  |   |   |
|   |  |  |  |  |   |   |
|   |  |  |  |  |   Nedžad Husić (BIH)  |  13  |
|   |   |   |  |  |   Nedžad Husić (BIH)  |  13  |
|   |   |   |  |  |   Hakan Reçber (TUR)  |  22  |
|   |   Hakan Reçber (TUR)  |  23  |  |  |   Hakan Reçber (TUR)  |  22  |
|   |   Hakan Reçber (TUR)  |  23  |  |  |  |  |
|   |   Tom Burns (NZL)  |  8  |  |  |  |  |
|   |   Tom Burns (NZL)  |  8  |  |  |  |  |
Abnormi

| --- | --- |
:  Määritelmä:  luonnoton;  epänormaali;  sairaalloinen;  epämuodostunut 
: Wikipediassa ei tällä hetkellä ole varsinaista artikkelia aiheesta Abnormi. Katso abnormi Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Alan White (1972)

Alan "Whitey" White (s. 26. toukokuuta 1972 Lontoo, Englanti) on brittiläinen muusikko, joka vuosina 1995 - 2004 toimi brittiläisen rock-yhtye Oasiksen rumpalina. Whitestä kertoo parhaiten lentävä lause: "Alan White - he's alright", häntä pidettiin yleisesti yhtyeen rauhallisimpana jäsenenä. Toisaalta hän tuli tunnetuksi laulaja Liam Gallagherin "virallisena" ryyppykaverina: kaksikosta käytettiin nimitystä Bert & Ernie lastenohjelma Sesame Streetin hahmojen mukaan. Alan White erosi yhtyeestä 2004, soitettuaan yhtyeessä yhdeksän vuotta. Noel Gallagher piti Whiteä yhtyeen musiikillisesti lahjakkaimpana jäsenenä; Whiten erosta Gallagher kommentoi seuraavaa: "Alan on paras rumpali jonka olen koskaan tavannut, mutta hänen yksityiselämänsä on täyttä kaaosta". Maaliskuussa 2007, Oasiksen jäsenet ostivat 348 000 punnalla Whiten ulos bändin Definitely Maybe Touring kiertueyhtiöstä. Oasiksesta lähdön jälkeen White on pitänyt matalaa profiilia ja esiintynyt vain kerran, vierailevana tähtenä lontoolaisella jazz klubilla.
Alan Whiteä ei pidä sekoittaa Yes-yhtyeessä toimineeseen rumpalikaimaansa.
Abner

| Abner Felipe Souza de Almeida> Henkilötiedot |
| --- | --- |
Syntynyt: 30. toukokuuta 1996 (ikä 28) Londrina, Brasilia
Kansalaisuus:  Brasilia
Uran tiedot
Lempinimi:  Abner
Pituus:  177 cm
Laji:  jalkapallo
Seura:  Real Madrid Castilla
Abner Felipe Souza de Almeida (s. 30. toukokuuta 1996) on brasilialainen jalkapalloilija, joka edustaa espanjalaista Real Madrid Castillaa. Hän siirtyi sinne italialaisesta AS Romasta. On mukana Real Madridin vuoden 2014–2015 Mestareiden Liigan joukkueessa.[lähde? ] Hän pelaa vasempana laitapakkina tai vasempana keskikenttäpelaajana.[lähde? ]
Taigapunkki

| Taigapunkki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari
Lahko::  Ixodida
Heimo::  Puutiaiset Ixodidae
Suku::  Ixodes
Laji::  persulcatus
Kaksiosainen nimi
 Ixodes persulcatus  Schulze, 1930 
 Taigapunkin levinneisyys Suomessa näytteiden perusteella
Katso myös
   Taigapunkki Wikispeciesissä   Taigapunkki Commonsissa 
Infobox OKVirheellinen NIMI-arvo: 
Taigapunkki eli siperianpuutiainen (Ixodes persulcatus) on punkkeihin kuuluva eläin. Sen levinneisyysalue on Japanista ja Kiinasta itäiseen Eurooppaan ja Suomeen asti kuuluvalla alueella. Lajin naaras on suurempi kuin koiras. Isäntäeläiminä laji käyttää villejä ja kotieläiminä käytettäviä kavioeläimiä, ihmistä, koiraa, jänistä ja muita pieniä nisäkkäitä, sekä joskus myös lintuja.
Levinneisyys

Vuoden 2015 tutkimustulosten mukaan Suomessa on kolme taigapunkin esiintymisaluetta: Perämeren rannikko Kemistä Närpiöön, itäisessä Suomessa Kuhmon-Ilomantsin alue sekä Tampereen-Lempäälän alue. Esiintymät osoittavat epätavallista läntisen TBEV-Eur -aivotulehdusviruskannan ja siperianpuutiaisen esiintymistä samalla alueella.
Taigapunkin levittämät taudit

Taigapunkki levittää Lymen tautia, babesioosia sekä Siperian (TBEV-Sib) ja Kauko-Idän (TBEV-FE) puutiaisaivotulehdusta.
Aiheesta muualla

Laji.fi: Siperianpuutiainen (taigapunkki) (Ixodes persulcatus)
ITIS: Ixodes persulcatus (englanniksi)
University of Michigan, Animal Diversity Web (ADW): Ixodes persulcatus, Taiga tick (englanniksi)
UniProt: Taxonomy - Ixodes persulcatus (englanniksi)
Global Biodiversity Information Facility (GBIF): Ixodes persulcatus (englanniksi)
Pherobase: Semiochemicals of Ixodes persulcatus (englanniksi)
Centre for Agriculture and Biosciences International (CABI): Ixodes persulcatus (englanniksi)
Talassokratia

Talassokratia (tai thalassokratia) tarkoittaa meren herruutta, merialueiden hallitsemiseen perustuvaa poliittista valta-asemaa tai ylivoimaa. Sana tulee kreikan merta tarkoittavasta sanasta thalassa ja hallitsemista tarkoittavasta sanasta kratein. Talassokratiaksi voidaan kutsua myös valtiota tai valtakuntaa, joka koostuu lähinnä vesialueista sekä ainoastaan merenkulun kautta toisiinsa yhteydessä olevista maa-alueista kuten saarista ja rannikoista, ja joka on siten riippuvainen merialueidensa hallinnasta.
Nykyajan talassokratioihin voitaneen laskea esimerkiksi Tyynen valtameren maat. Ne ovat usein pirstaloituneita useammalle pienelle saarelle. Esimerkiksi Mikronesia voidaan luokitella talassokratiaksi.
Aiheesta muualla

The Fragility of Thalassocracy, Pericles to Heinlein.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Adriaen van der Werff

Adriaen van der Werff, Omakuva, 1699.
Adriaen van der Werff (1659–1722) oli hollantilainen taidemaalari. Hän oli Eglon van der Neerin oppilas mutta edustaa kuitenkin pääasiallisesti pikemminkin ranskalaista kuin alankomaalaista tyyliä. Maalaustensa aiheet hän valitsi Raamatusta tai antiikin mytologiasta mutta käsittelee niitä barokin sovinnaiseen tapaan. Henkilöpiirustus on varmaa ja sulavaa, mutta väritys posliinimaisen sileätä ja luonnon todellisuudesta piittaamatonta. Hän työskenteli vuodesta 1694 Pfalzin vaaliruhtinaan Johann Wilhelmin palveluksessa, myöhemmin hänen hovimaalarinaan. Edustava kokoelma hänen teoksiaan on Dresdenin galleriassa.
Aiheesta muualla

Kuvia tai muita tiedostoja aiheesta Adriaen van der Werff Wikimedia Commonsissa
Static-X

| Static-X |
| --- | --- |

 Static-X Cannibal Killers Tour -kiertueella vuonna 2007.
Tiedot
Toiminnassa:  1994–2010
Tyylilaji:  industrial metal
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Wayne Static, kitara, laulu   Koichi Fukuda, kitara   Nick Oshiro, rummut  
Levy-yhtiö:  Reprise Records / Warner Brothers Records  
Aiheesta muualla
Kotisivut
Infobox OKNimi-testi OK: 
Static-X oli yhdysvaltalainen industrial metal -yhtye Wisconsinista. Yhtye kutsuu omaa musiikkiaan ”evil discoksi”.
Historia > Wisconsin Death Trip ja Machine (1999–2001)

Yhtye perustettiin vuonna 1994 Deep Blue Dream -yhtyeen rippeistä. Yhtyeen perustivat Wayne Static ja Ken Jay, jotka Deep Blue Dreamin hajoamisen seurauksena lähtivät Los Angelesiin Kaliforniaan etsimään jäseniä uuteen yhtyeeseen. Siellä he tapasivat basisti Tony Campoksen ja kitaristi Koichi Fukudan, ja näin muodostui yhtyeen alkuperäinen kokoonpano. Vuonna 1998 Static-X teki levytyssopimuksen Warner Brothers Recordsin kanssa. Uutta albumia alettiin levyttää Grandmasters Studiosissa Hollywoodissa. Seuraavana vuonna julkaistiin debyyttialbumi Wisconsin Death Trip. Albumi menestyi erityisen hyvin saavuttaen platinarajan yli miljoonan kappaleen myynnillä Yhdysvalloissa. Albumilta julkaistiin kolme singleä: ”Push It”, ”I’m With Stupid” ja ”Bled For Days”.
Vuonna 2000 Static-X sai mahdollisuuden aloittaa uuden albumin valmistamisen. Toinen studioalbumi, Machine, julkaistiin 22. toukokuuta ja sitä levytettiin Studio 508:ssa, Los Angelesissa. Machinekin saavutti erinomaisen myyntituloksen, yli 500 000 kappaletta. Machineltakin julkaistiin kolme singleä: ”Black and White”, ”This Is Not” ja ”Cold”.